MUNICIPIUL CRAIOVA

CONSILIUL LOCAL AL MUNICIPIULUI CRAIOVA


HOTĂRÂREA NR.4
privind darea în administrare, către Căminul pentru Persoane Vârstnice Craiova, a bunului clădire Bloc H8, sc.1
          Consiliul Local al Municipiului Craiova, întrunit în şedinţa extraordinară din data de 17.01.2014.

Având în vedere raportul nr.5544/2014 întocmit de Direcţia Patrimoniu  prin care se propune darea în administrare, către Căminul pentru Persoane Vârstnice Craiova, a bunului clădire Bloc H8, sc.1 şi rapoartele comisiilor de specialitate ale Consiliului Local al Municipiului Craiova nr.4,5 şi 11/2014;

În conformitate cu prevederile art.12 din Legea nr.213/1998 privind proprietatea publică şi regimul juridic al acesteia, modificată şi completată, Titlul I, art.554 şi Titlul VI, art.858-861, art.866-868 din Codul Civil;

Potrivit Hotărârii Consiliului Local al Municipiului Craiova nr.511/2013 referitoare la preluarea blocului de garsoniere H 8-9 şi a terenului aferent, situate în incinta Centrului de Recuperare şi Reabilitare a Persoanelor cu Handicap din municipiul Craiova, str.Tabaci, nr.3A, din administrarea Consiliului Judeţean Dolj, în administrarea Consiliului Local al Municipiului Craiova;
În temeiul art.36 alin.2 lit.c, coroborat cu alin.5 lit.a, art.45 alin.3, art.123 alin.1, art.61 alin.2 şi art.115 alin.1 lit.b din Legea nr. 215/2001, republicată, privind administraţia publică locală;
HOTĂRĂŞTE:
Art.1.  Se aprobă darea în administrare, către Căminul pentru Persoane Vârstnice Craiova, a bunului clădire Bloc H8, sc.1, situat în municipiul Craiova, str.Tabaci, nr.3 A, cu valoarea de inventar de 1086890,1 lei.

  Art.2.  Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.511/2013 referitoare la preluarea blocului de garsoniere H 8-9 şi a terenului aferent, situate în incinta Centrului de Recuperare şi Reabilitare a Persoanelor cu Handicap din municipiul  Craiova, str.Tabaci, nr.3A, din administrarea Consiliului Judeţean Dolj, în administrarea Consiliului Local al Municipiului Craiova şi nr.147/1999 referitoare la însuşirea inventarului  bunurilor care alcătuiesc domeniul public al municipiului Craiova, în sensul dezmembrării bunului cu număr de inventar 12008227 în două bunuri, după cum urmează:

a) “clădire Bloc H8, sc.2, cu valoarea de inventar de 1086890,1 lei, situat în municipiul Craiova, str.Tabaci, nr.3 A – în administrarea Consiliului Local al Municipiului Craiova”;
b) “clădire Bloc H8, sc.1, cu valoarea de inventar de 1086890,1 lei, situat în municipiul Craiova, str.Tabaci, nr.3 A – în administrarea Căminului pentru Persoane Vârstnice Craiova”;
  Art.3. Direcţia Patrimoniu va lua măsuri pentru îndeplinirea procedurilor legale, prin intermediul Consiliului Judeţean Dolj, pentru modificarea corespunzătoare a Hotărârii Guvernului nr.141/2008.
               Art.4. Primarul Municipiului Craiova, prin aparatul de specialitate: Serviciul    Administraţie Publică Locală, Direcţia Patrimoniu, Direcţia Economico-Financiară şi Căminul pentru Persoane Vârstnice Craiova vor aduce la îndeplinire prevederile prezentei hotărâri.

